YLTÄKYLLÄINEN ELÄMÄ Johtajuuden monta roolia 1/2
Tervetuloa ohjelmamme pariin! Rukoilemme, että se on siunaukseksi.
Saamme kuulla ihanaa ylistysmusiikkia -
ja sananjulistusta, jonka toivomme vahvistavan sinua.
Uskomme, että ohjelmissamme on Jumalan voima.
Panostamme ohjelmiin, jotta voimme auttaa katsojia paremmin.
Rukoilemme, että ohjelmamme rohkaisee ja nostattaa sinua -
sekä antaa Pyhän Hengen voimaa ja Jumalan läsnäolon tunnetta.
Jotkin päivät ovat helppoja, toiset vaikeita, mutta Jumala on aina sama.
Rukoilen, että se auttaa sinua.
Olisi kiva saada katsojapalautetta ja rukouspyyntöjä.
Kotisivuillamme on saarnoja ja muuta hengellistä ravintoa, -
jotka herättävät sisälläsi uinuvia asioita.
Rukoilen, että ne ovat siunaukseksi.
Aloitetaan ohjelma. Toivottavasti nautit siitä.
Pelastit minut
Löydän toivoni rakkaudestasi
Annan itseni kokonaan
Palvon Sinua koko elämälläni
Muistan pelastavan armosi
Sinulta saan uuden toivon
Lunnasveresi pelasti minut
Sinulta sain vapauden
Pelastuksen Jeesuksen voimalla
Se voima pelasti minut
Nimessä on voima
Jeesuksen nimessä on voima
Nimessä on terveys
Jeesuksen nimessä on terveys
Sinulta saan uuden toivon
Lunnasveresi pelasti minut
Sinulta sain vapauden
Pelastuksen Jeesuksen voimalla
Tahdon puhua teille johtajille.
Teistä jokainen on täällä tänään, koska toimitte johtajina -
tai aiotte johtajaksi.
Jos joku toi teidät tänne, -
hän uskoo sinussa olevan johtaja-ainesta.
Me kaikki tiedämme hyvin, -
että heti kun alkaa toimia johtajana paikallisseurakunnassa, -
väärinkäsityksen mahdollisuus on suuri, -
koska emme tiedä, miksi kutsuisimme johtajia.
"Johtaja" saa ihmiset ottamaan askeleen taaksepäin.
Miten johtajuutta kuvaillaan?
On kehitetty toiminnallisia nimityksiä, kuten osastonjohtaja.
Minkä osaston?
Projektinjohtaja. Solunjohtaja. Se on jo helpompi.
Ylistyksenjohtaja. Nuortenjohtaja. Pyhäkoulunjohtaja.
Ne ovat toiminnallisia nimityksiä. Niistä kehittyy vähitellen virkoja.
Joistakuista tulee virallisia johtajia.
Aletaan kutsua pastoriksi. Kun sanoo olevansa johtaja ja pastori, -
ihminen perääntyy kaksi askelta.
Hän on pastori.
Oletko vanhempi pastori?
Johtava pastori, avustava pastori, perustajapastori, emerituspastori.
Se kuulostaa fiiniltä.
Jotkut ovat vanhimpia.
Aivan!
Toiset ovat diakoneja. Vielä pahempaa.
Jotkut työskentelevät seurakunnan projekteissa. He ovat vastaavia.
Joitakuita kutsutaan palvelutyön- tekijöiksi tai kirkkoherroiksi, -
kuten Nicky Gumbelia. Ne ovat virkanimityksiä.
Esimies, piispa, arkkidiakoni.
Varmuuden vuoksi vielä sekoitamme tittelit.
On olemassa ylistyspastori ja ylistyksenjohtaja.
Ei tiedetä, kumpi on vahvempi.
Sitten on tietysti seurakuntavirat, apostolit, profeetat, evankelistat, -
paimenet ja opettajat.
Olen opettava vanhin.
Minäkin olen ollut sellainen.
Johtajalla on eri hattuja.
Minä olen poliitikko. Minä olen rauhantekijä.
Minä olen hengellinen äiti tai isä.
Minä olen viisas neuvonantaja, luottohenkilö.
Ennen pitkää aivot ylikuumenevat.
Kunpa saisi olla vain pelkkä johtaja.
Vain Steven, johtaja.
Nyt nauramme, luultavasti epätoivosta.
Nimitykset määrittävät, miten ihmiset lähestyvät meitä.
Kun ihmiset näkevät, että olen pastori tai vastaava, -
se vaikuttaa siihen, miten he lähestyvät minua -
ja millaisena näen itseni.
Jos näet itsesi pastorina tai vanhimpana, -
se vaikuttaa siihen, miten näet itsesi ja miten muut näkevät sinut.
Saamme siis erilaisia sanomia siitä, keitä olemme -
ja mikä on tehtävämme suhdeverkostossa.
Tasapainoilen joka päivä eri nimikkeiden kanssa.
Niissä kaikissa on totuus mukana. Niillä on hyötyjä ja haittoja.
Joskus toivon, ettei minuun liitettäisi tiettyjä titteleitä.
Joskus titteleihin liittyy suuria vaaroja.
Ne tuovat mukanaan aina vastuita.
Joskus tuntuu, että minut pannaan tiettyyn muottiin, -
kun toimin eri tilanteissa.
Joskus toinen henkilö näkee minut tietyssä muotissa tietämättäni.
Kesken kaiken huomaan: "Ai, väärä hattu."
He hahmottavat vuorovaikutuksemme eri tavalla, -
koska heillä on minusta erilaiset lähestymistavat ja odotukset.
Joka päivä menen toimistolle -
ja yhtäkkiä huomaan, että minulla on pastori-hattu.
Keskustelusta käy ilmi, -
että henkilö näkee minut pastorina.
Minusta on tullut yhtäkkiä lämmin ja lähestyttävä ihminen, -
joka tekee aina toisen olon hyväksi. Kaikki rakastavat pastoria.
Pastorissa ei ole mitään negatiivista.
Mitä pahaa paimen voisi tehdä lampaille?
Hän ruokkii, johdattaa ja suojelee heitä.
Kun joku menee harhaan, pastori ohjaa hänet turvaan.
Kun ihmiset lähestyvät minua ja päässäni on pastorihattu, -
minun on parasta olla asennoitunut siihen oikein. Muuten he pettyvät.
Hattu tuo mukanaan suuria vastuita.
Ihmiset ottavat esiin asioita, -
joista he eivät puhuisi, jos minulla olisi jokin muu hattu.
Vastuu painaa paljon todellisen pastorin mieltä.
Toinen asia on se, että on vain yksi pastori, Jeesus, hyvä paimen.
Täällä on monia, joilla on pastori-titteli.
Monella se lukee työnkuvauksessa tai vapaaehtoistyön kuvauksessa.
Itse asiassa kyse on kokonaan Jeesuksesta.
Me vain jäljittelemme Hänen sydäntään ja periaatteitaan.
Joka uskovalla on Hyvän Paimenen sydäntä Pyhän Hengen kautta.
Pastorinvaisto ja -etiikka on sisäisesti niissä, joita johdamme.
Jeesuksen kävi kansaa sääliksi, -
sillä Hän näki heidän olevan kuin lampaita ilman paimenia.
Hän auttoi heitä. Hän opetti ja ravitsi heitä.
Hän teki sitä, mitä pastorit tekevät.
Hyvän pastorin pitää rakastaa ja ymmärtää ihmisiä.
Ihmiset ovat ihmeellisiä ja upeita. Ihmiset tekevät hulluksi.
Tässä hatussa on myös monia vaaroja.
Eräs vaara on se, että voi saada siipeensä.
Siinä voi tosiaan saada kolhuja.
Pastori on taipuvainen uskomaan ihmisiin.
Hän laittaa itsensä likoon ihmisten puolesta.
Meidät hylätään ja heitetään romukoppaan.
Sanojamme vääristellään.
Herkimmät saattavat saada siipeensä. Meidän on suojeltava itseämme.
Toinen vaara on se, että pastoreja tarvitaan aina.
On kiva tuntea itsensä tarpeelliseksi.
On kiva, että ihmiset tulevat juttelemaan.
Pastoreilla on se vaara, -
että he voivat tulla riippuvaisiksi tarpeellisuuden tunteesta.
He auttavat muita loputtomiin, koska se tuo heille hyvän olon.
Silloin asia on nurinkurinen. On vaaroja ja vastuita.
Jos olet pastori ja sinulla on tämä hattu, -
kehitä itseäsi parhaasi mukaan ja jäljittele Jeesus-paimenta.
Päivä jatkuu. Tapaan toisen ihmisen.
Kesken kaiken ymmärrän, -
että pastorin hattu on siinä tilanteessa väärä.
Toinen pitää minua profeettana.
Hän pitää minua profeettana.
Koska olen johtaja, yhtäkkiä minulta odotetaan, -
että olen terävä ja naseva johtaja, -
joka tuo Herran sanan toisen henkilön kiperään tilanteeseen.
Voi veljet.
En pidä tätä päässäni.
Profeetan hattu tuo mukanaan valtavia vastuita.
Jumalan kansa odottaa apua. He hakevat sitä johtajilta.
Johtajaa ei kutsuta profeetaksi, mutta häntä pidetään sellaisena.
He kysyvät: "Mitä minun pitäisi tehdä?"
Toivoisi, että he kysyvät sitä Jumalalta, -
mutta he kysyvät sitä sinulta, koska olet johtaja.
Johtajien pitäisi tietää vastaus. He ovat profeetallisia.
Ihmiset kaipaavat vastauksia ja odottavat, -
että minä välitän heille Jumalan tahdon.
"Mene naimisiin, älä mene naimisiin."
Siihen sisältyy valtaa.
Pelottavan paljon valtaa. Meidän pitäisi pelätä.
Meidän pitää olla varovaisia.
Ihmiset saattavat pitää meitä Jumalan äänenä.
Profeetan vastuu on raskas.
Profeetan on tunnettava Jumalan Sana ja pysyttävä siinä.
Ei pidä mennä omien tai yhteiskunnan ajatusten perässä.
Heidän on ymmärrettävä ihmisiä.
On pystyttävä yhdistämään Jumalan sana ja ihmisen tarpeet.
Se kuuluu profetian luonteeseen.
Jumalan profeetta sanoo vain sen, mitä Jumala sanoisi.
Ei voi ladella omia mielipiteitä. Pitää tuntea Jumalan sana.
Täytyy puhua sillä tavalla kuin Jumala puhuisi.
Se on merkittävä asia. Ihmiset pyytävät neuvoja.
Minun on viestittävä niin kuin Jumala viestisi.
Joskus Jumala on mustavalkoinen, joten minunkin pitää olla.
Joskus Jumala sanoo: "Valitse itse."
Se pitää ilmaista sillä tavalla, että siitä on hyötyä.
Meillä on profeetan hattu, aina kun saarnaamme, julistamme, -
kerromme näystä ja rohkaisemme. Meitä pidetään Jumalan ääninä.
Johtajat, älkää antako ihmisten tehdä teistä Jumalan ääniä.
Jumala käyttää teitä välikappaleina, -
mutta älkää salliko ihmisten tehdä teistä jumalia.
Älä anna ylpeyden tyrehdyttää Jumalan virtaa.
Profeettana toimiminen vaatii kykyä ja viisautta -
ja Jumalan lähellä olemista.
Nyt olen ansainnut kahvitauon.
Menen kahvilaan ja istahdan pöytään.
Saan aina seuraa, koska olen kiva.
Joku kysyy: "Olisiko sinulla viisi minuuttia aikaa?"
Minulla on yhä profeetan hattu.
Tajuan taas, että minulla on väärä hattu.
Nyt ei kaivata pastorin hattua.
Nyt minusta tehtiin pappi.
Johtajia kohdellaan myös pappeina.
Yhtäkkiä minusta tuli ymmärtäväinen johtaja, -
jolle voi tunnustaa kaikki syntinsä ja purkaa pahan mielensä.
Johtajia kohdellaan hengellisinä roskatynnyreinä.
Ihmiset purkavat syntejään ja ahdistustaan yllemme, -
koska meillä on tämä hattu.
Sinulla ei välttämättä edes ole sitä, -
mutta he olettavat, että sinulla on se.
Ellei siihen osaa varautua, voi saada paljon roskaa niskaansa.
Täytyy kehittää strategioita, joilla asioita voi käsitellä.
Kaikki lähestyjät eivät edes halua neuvoja.
He kaipaavat vain kuuntelijaa ja paikan, jonne kaataa kipunsa.
He kaatavat kipunsa yllemme. Imemme kivut ja ongelmat itseemme.
Ellei sitä osaa käsitellä, oma mieliala voi laskea.
Oma päivä voi mennä pilalle.
Minne se menee minussa?
On opeteltava siirtämään ihmisten kivut oikeaan paikkaan, -
Jeesuksen ristille. Meidän ei pidä ottaa niitä itsellemme.
Eräs pastoriystäväni ja hengellinen isäni kysyi minulta kerran -
pilke silmäkulmassa, kun puhuimme pastorin tehtävistä: -
"Kenen vieressä nukuit viime yönä?"
Vastasin: "Nukun yleensä vaimoni Kayn vieressä."
Hän tarkoitti sitä, että veinkö työasiat eilen kotiin -
ja puhuimmeko niistä koko illan vaimoni kanssa.
Puhuimmeko vielä vuoteessakin avioeroista ja ihmisten ongelmista?
"Menitkö seurakunnan kanssa sänkyyn?"
Papeilla on vaarana se, -
että he antavat ihmisten kaataa ongelmansa päälleen.
Tosiasiassa papin tehtävä on auttaa ihmisiä viemään kipunsa Jumalalle.
Papit ovat välittäjiä.
Vanhan testamentin leeviläiset olivat pappeja.
Sana "leeviläinen" merkitsee: liitetty.
Leeviläisen tehtävä oli liittää ihmiskunta Pyhän Jumalan yhteyteen.
Erämaassa he kulkivat liitonarkin ja ihmisten välissä.
Heidän telttansa oli ilmestysmajan ja kansan välillä.
He olivat välittäjiä. Uudessa liitossa kaikki ovat pappeja.
Olemme uskovista koostuva papisto.
Tehtävämme on liittää ihmisiä Jumalan yhteyteen.
Jumala pelastaa heidät ja auttaa heitä vaikeissa tilanteissa.
Jos sinut nähdään pappina tai koet itsesi papiksi, -
opettele suojelemaan itseäsi ja viemään ihmisiä avun lähteelle.
Päivä on ollut melkoinen. Lähden kahvilasta.
Joku koputtaa olkapäälle: -
"Steve, voinko jutella kanssasi palvelutyöstäni?"
"Olen kehitellyt erästä projektia."
"Tahtoisin puhua siitä johtajille."
Mielessäni pohdin, mikä on sopiva hattu tähän tilanteeseen.
Kesken keskustelun huomaan, -
että nyt tarvitaan poliitikon hattua.
Poliitikko
Henkilö näkee minut johtajana, jota he voivat lobata.
He yrittävät saada palvelutyötään eteenpäin kauttani.
"Hei, eikö olisi kiva jos... Minä voisin tehdä näin."
Joskus tietää jo heti kättelyssä, että hanke on tuhoon tuomittu.
Tietää heti, ettei se sovi seurakunnan kulttuuriin -
eikä se ole linjassa painotustemme kanssa.
Tarvitaan politikointia, sillä emme voi menettää tuota henkilöä.
Niinpä joutuu turvautumaan kaikenlaisiin strategioihin.
"Olisi hienoa, jos asia saataisiin uutislehteen." - Ei ikinä.
Niin ei voi sanoa.
Se pitää sanoa kivasti.
Epäröin käyttää poliitikko-sanaa.
Hengelliset johtajat eivät yleensä ole tekemisissä politiikan kanssa.
Halveksimme politiikkaa.
Kristitty johtaja kuitenkin tarvitsee poliitikon lahjoja.
Katsoin politiikan määritelmän sanakirjasta: -
"Hallinto-organisaatioiden hoitamisen teoria ja käytäntö"
Johtajat hoitavat seurakunnan asioita.
Johtaja johtaa ja hallitsee omaa aluettaan seurakunnassa.
Tarvitaan ihmisjohtamista ja poliittista harkintaa.
Toisen määritelmän mukaan politiikkaan liittyy keskustelua -
sekä tiettyjen toimintatapojen kehittämistä ja toteuttamista.
Kristitythän on kovia keskustelemaan.
Me keskustelemme loputtomiin. Toteutamme tiettyjä toimintatapoja.
Yritämme saada ihmiset noudattamaan niitä.
Erään määritelmän mukaan -
politiikka on suhteiden summa tietyllä elämänalueella.
Siihen liittyy valtaa, arvo- valtaa tai vaikutusta.
Maxwellin mukaan johtajuus on vaikuttamista.
Siihen liittyy myös manipulointimahdollisuus.
Johtajien suhteissa on valtaa, arvovaltaa, vaikuttamista -
ja manipulointia.
Manipulointia esiintyy, mutta se on positiivista.
Tässäkin konferenssissa teitä manipuloidaan uskomaan, -
että Jumalan Sana on totta ja että Jumala on puolellasi.
Manipuloinnin ei tarvitse olla negatiivista.
Sen avulla ihmisiä autetaan Jumalan tahtomaan suuntaan.
Se vaatii johtajalta taitoa ja viisautta.
Siinä on suuri vastuu.
Saatamme kertoa näystämme: "Liity pyhäkoulutiimiimme!"
Olemme kuin poliitikkoja. Meillä on ohjelma, ja ihmiset äänestävät.
He äänestävät jaloillaan, palvelu- alttiudellaan ja rahoillaan.
Siihen liittyy muutosvoimia. Se on suuri vastuu.
Täytyy tasapainottaa kilpailevat toimintasuunnitelmat -
ja pitää esillä Jumalan valtakunnan arvoja.
Poliitikon hattujen kantajien pitää ruumiillistaa Jeesuksen sanat: -
"Olkaa älykkäitä kuin käärmeet ja viattomia kuin kyyhkyset."
Täytyy ymmärtää olosuhteita, ihmisiä ja muutosvoimia -
mutta silti säilyttää rehtiys ja viattomuus.
Valtaa ei saa käyttää itsekkäistä tarkoitusperistä tai jumalattomasti.
KOKOONTUMINEN
YHTEISELLE MATKALLE
RAJATON INTOHIMO
TAISTELU OIKEUDEN- MUKAISUUDEN PUOLESTA
TARTTUVA USKO
CHERISH-NAISTENKONFERENSSI 27.-29.5. ja 30.5.-1.6.2013
Suomennos: Marianne Tenetz